**РЕСПУБЛИКАЛЫҚ БЮДЖЕТТІҢ АТҚАРЫЛУЫН БАҚЫЛАУ ЖӨНІНДЕГІ ЕСЕП КОМИТЕТІ**

**«Нұрлы жер» мемлекеттік тұрғын үй құрылысы бағдарламасының іске асырылу тиімділігіне жүргізілген мемлекеттік аудиттің қорытындылары бойынша**

**АУДИТОРЛЫҚ ҚОРЫТЫНДЫ**

**Нұр-Сұлтан қаласы**

**2020 жыл**

|  |  |
| --- | --- |
| **МАЗМҰНЫ** | **Бет** |
| **І-бөлім. Кіріспе бөлік** | 3 |
| **ІІ-бөлім. Негізгі (талдамалық) бөлік** | 3 |
| 2.1. Аудиттелетін саланың жай-күйін қысқаша талдау | 3 |
| 2.2. Мемлекеттік аудиттің негізгі нәтижелері | 5 |
| 1-бағыт. Сатып алу құқығынсыз жалға берілетін тұрғын үй салу | 9 |
| 2-бағыт. Кредиттік тұрғын үй салу | 10 |
| 3-бағыт. Жеке тұрғын үй құрылысын дамыту | 14 |
| 4-бағыт. Жеке құрылыс салушыларды тұрғын үй салуға ынталандыру | 18 |
| 5-бағыт. Квазимемлекеттік сектор субъектілерін тарта отырып, тұрғын үй салу | 19 |
| Ақмола, Ақтөбе және Жамбыл облыстарының жергілікті атқарушы органдарында жүргізілген мемлекеттік аудит нәтижелері | 22 |
| **ІІІ-бөлім. Қорытынды бөлік** | 26 |
| 3.1. Мемлекеттік аудит барысында қабылданған шаралар | 26 |
| 3.2. Мемлекеттік аудит нәтижелері бойынша қорытындылар | 26 |
| 3.3. Мемлекеттік аудит нәтижелері бойынша ұсынымдар мен тапсырмалар | 29 |
| 3.4. Қосымшалар | 31 |

**Есеп комитетінің Төрайымы**

**Н.Н. Годуноваға**

**АУДИТОРЛЫҚ ҚОРЫТЫНДЫ**

**I. Кіріспе бөлік**

**1.1. Аудиторлық іс-шараның атауы:** «Нұрлы жер» мемлекеттік тұрғын үй құрылысы бағдарламасының іске асырылу тиімділігіне мемлекеттік аудит жүргізу.

**1.2. Мемлекеттік аудиттің мақсаты:** «Нұрлы жер» мемлекеттік тұрғын үй құрылысы бағдарламасының іске асырылу тиімділігін және оның мақсаттарына қол жеткізуін бағалау.

**1.3. Мемлекеттік аудиттің объектілері:** «Қазақстан Республикасының Индустрия және инфрақұрылымдық даму министрлігі» ММ; «Қазақстан Республикасы Индустрия және инфрақұрылымдық даму министрлігінің Құрылыс және тұрғын үй-коммуналдық шаруашылық істері комитеті» РММ; «Ақмола облысының құрылыс басқармасы» ММ; «Көкшетау қаласының құрылыс бөлімі» ММ; «Көкшетау қаласының тұрғын үй-коммуналдық шаруашылық, жолаушылар көлігі және автомобиль жолдары бөлімі» ММ; «Ақтөбе облысының құрылыс, сәулет және қала құрылысы басқармасы» ММ; «Ақтөбе қаласының құрылыс бөлімі» ММ; «Ақтөбе қаласының тұрғын үй қатынастары бөлімі» ММ; «Жамбыл облысы әкімдігінің құрылыс басқармасы» КММ; «Тараз қаласы әкімдігінің құрылыс бөлімі» КММ; «Тараз қаласы әкімдігінің тұрғын үй қатынастары бөлімі» КММ; «Бәйтерек девелопмент»АҚ.

**1.4. Мемлекеттік аудитпен қамтылған кезең:** 2017 жылғы 1 қаңтардан бастап 2020 жылғы 30 маусымға дейін (талдау жүргізу мақсатында 2015 жылғы 1 қаңтардан бастап 2020 жылғы 30 маусым аралығындағы кезең қосымша қамтылған).

**II. Негізгі (талдамалық) бөлік**

**2.1. Аудиттелетін саланың жай-күйін қысқаша талдау**

Құрылыс саласы экономикалық процестерде ерекше рөл атқарады және ЖІӨ құрылымында үлесі шамамен 6,5%-ті құрайтын көптеген аралас салалардың дамуына ықпал етеді *(1-кесте).*

1-кесте. Жалпы ішкі өнім құрылымындағы құрылыстың үлесі

|  |  |  |  |  |  |
| --- | --- | --- | --- | --- | --- |
| **Көрсеткіштер** | **Кезең** | | | | |
| **2015** | **2016** | **2017** | **2018** | **2019** |
| Орындалған құрылыс жұмыстарының көлемі, млрд. теңге | 2 897 | 3 258 | 3 509 | 3 863 | 4 432 |
| ЖІӨ, млрд. теңге | 40 884 | 46 971 | 53 379 | 61 819 | 69 532 |
| ҚР ЖІӨ-дегі құрылыстың үлесі, %-пен | 7 | 6,9 | 6,5 | 6,2 | 6,3 |

*Дереккөз: ҚР ҰЭМ Статистика комитеті*

Орындалған құрылыс жұмыстары көлемінің және жалпы ЖІӨ-нің жыл сайынғы өсуіне қарамастан, оның құрылымындағы құрылыс үлесінің 2015 жылғы 7%-тен 2019 жылы 6,3%-ке дейін төмендеу серпіні байқалады *(1-диаграмма).*

1-диаграмма. ЖІӨ құрылымындағы құрылыстың төмендеу серпіні (*Дереккөз: ҚР ҰЭМ Статистика комитеті)*

2015-2019 жылдар аралығында құрылыс саласының негізгі көрсеткіштерінің оң серпіні белгіленді *(2-кесте).*

2016 жылы орындалған құрылыс жұмыстарының көлемі өткен жылмен салыстырғанда 12,4%-ке өсе отырып, өткен жылға қарағанда 361,0 млрд. теңгеге, 2017 жылы 251,0 млрд. теңгеге немесе 7,7%-ке, 2018 жылы 354,0 млрд. теңгеге немесе 10%-ке, 2019 жылы 569,0 млрд. теңгеге немесе 14,7%-ке ұлғайды.

Пайдалануға берілген тұрғын үй ғимараттарының жалпы алаңы көрсеткішінің жыл сайын 2015 жылғы 8,9 млн. шаршы метрден 2019 жылы 13,1 млн. шаршы метрге дейін ұлғаюы кезінде оның өсу қарқынының 2016 жылғы 17,5%-тен 2019 жылы 4,8%-ке дейін төмендеуі байқалады.

2-кесте. 2015-2019 жылдар аралығында құрылыс саласының көрсеткіштері

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Құрылыс саласының көрсеткіштері** | **Кезең** | | | | | **Өткен жылға қарағандағы қарқыны** | | | |
| **2015** | **2016** | **2017** | **2018** | **2019** | 2015 қарағанда 2016 | 2016 қарағанда 2017 | 2017 қарағанда 2018 | 2018 қарағанда  2019 |
| Орындалған құрылыс жұмыстарының көлемі, *млрд.теңге* | 2 897 | 3 258 | 3 509 | 3 863 | 4 432 | 112,4 | 107,7 | 110,0 | 114,7 |
| Құрылыс жұмыстарының нақты көлем индексі | 105,8 | 107,4 | 102,8 | 104,6 | 113,2 |  |  |  |  |
| Пайдалануға берілген тұрғын үйлердің жалпы ауданы,  *мың шаршы метр* | 8 940 | 10 513 | 11 168 | 12 521 | 13 126 | 117,5 | 106,2 | 112,1 | 104,8 |
| Пайдалануға берілген тұрғын үйлердің жалпы алаңының НКИ | 118.9 | 117.5 | 106.2 | 112.1 | 104.8 |  |  |  |  |

*Дереккөз: ҚР ҰЭМ Статистика комитеті*

Талданып отырған кезеңде құрылыс жұмыстары құрылымындағы тұрғын үй ғимараттары құрылысының үлесі 9,5 – 12% шегінде құбылды және 2015 жылдан бастап іс жүзінде өзгерген жоқ.

3-кесте. Құрылыс жұмыстарының жалпы көлеміндегі тұрғын үй құрылысының үлесін талдау (млн.теңге)

|  |  |  |  |  |  |
| --- | --- | --- | --- | --- | --- |
| **Кезең** | **Орындалған құрылыс жұмыстарының көлемі (қызметтер)** | **Ғимараттар құрылысы** | **Орындалған жұмыстардың жалпы көлеміндегі ғимараттар құрылысының үлесі, %** | **Тұрғын ғимараттардың құрылысы, млн.теңге** | **Орындалған жұмыстардың жалпы көлеміндегі тұрғын үй ғимараттар құрылысының үлесі, %** |
| 2015 | 2 896 877 | 907 310 | 31,32 | 331 891 | 11,46 |
| 2016 | 3 258 031 | 939 944 | 28,85 | 308 023 | 9,45 |
| 2017 | 3 509 295 | 1 147 303 | 32,69 | 384 502 | 10,96 |
| 2018 | 3 862 995 | 1 275 328 | 33,01 | 407 978 | 10,56 |
| 2019 | 4 431 666 | 1 325 727 | 29,91 | 526 955 | 11,89 |

*Дереккөз: ҚР ҰЭМ Статистика комитеті*

Құрылыс жұмыстары көлемінің өсуін республикалық және жергілікті бюджеттердің қаражаты, меншікті және қарыз қаражаты есебінен негізгі капиталға салынған инвестициялар қамтамасыз етті.

4-кесте. 2015 – 2019 ж.ж. негізгі капиталға салынған инвестициялар құрылымы

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Кезең** | **Барлық инвестиция, млн.теңге** | **РБ** | **ЖБ** | **Барлық РБ, ЖБ** | **Үлесі**  **%** | **Меншікті қаражат** | **Үлесі**  **%** | **Қарыз қаражаты** | **Үлесі**  **%** |
| 2015 | 3 746 543 | 884 881 | 281 197 | 1 166 078 | 32 | 1 681 461 | 45 | 899 002 | 23 |
| 2016 | 4 250 423 | 867 589 | 314 068 | 1 181 657 | 28 | 1 924 413 | 46 | 1 144 351 | 27 |
| 2017 | 4 520 988 | 703 838 | 465 314 | 1 169 152 | 26 | 2 575 434 | 57 | 776 400 | 17 |
| 2018 | 4 878 322 | 679 451 | 497 500 | 1 176 951 | 25 | 2 700 224 | 56 | 1 001 145 | 19 |
| 2019 | 5 811 703 | 769 063 | 547 047 | 1 316 110 | 23 | 3 904 931 | 67 | 590 660 | 10 |

*Дереккөз: ҚР ҰЭМ Статистика комитеті*

Негізгі капиталға салынған инвестициялардың жыл сайын өсуі кезінде бюджет қаражатының үлес салмағының 2015 жылғы 32%-тен 2019 жылы 23%-ке дейін қысқаруы байқалады.

**2.2. «Нұрлы жер» мемлекеттік тұрғын үй құрылысы бағдарламасының іске асырылу тиімділігіне жүргізілген мемлекеттік аудиттің негізгі нәтижелері.**

Аудитпен қамтылған 714 563,2 млн. теңге сомасындағы қаражат көлемінен 300,1 млн. теңгеге қаржылық бұзушылықтар, 145 рәсімдік бұзушылықтар, 92 404,9 млн. теңгеге бюджет қаражатын тиімсіз жоспарлау фактілері, соның ішінде 19 348,1 млн. теңгеге дағдарысқа қарсы қаражат, 10 073,1 млн. теңгеге бюджет қаражатын тиімсіз пайдалану, 15 585,4 млн. теңгеге ықтимал экономикалық шығындар мен жіберіп алынған пайдалар анықталды.

«Нұрлы жер» тұрғын үй құрылысы мемлекеттік бағдарламасы ҚР Үкіметінің 2018 жылғы 22 маусымдағы №372 қаулысымен (бұдан әрі – Мемлекеттік бағдарлама/Бағдарлама) 2016 жылғы 31 желтоқсандағы №922 күші жойылған бағдарламаның орнына бекітілген.

Бағдарламаның халық үшін тұрғын үйдің қолжетімділігін арттыру жөніндегі мақсатына қол жеткізу үшін оны іске асыру 5 негізгі бағыт бойынша жүзеге асырылды, соның ішінде:

1) Сатып алу құқығынсыз жалға берілетін тұрғын үй салу;

2) Кредиттік тұрғын үй салу;

3) Жеке тұрғын үй құрылысын дамыту;

4) Жеке құрылыс салушыларды тұрғын үй салуға ынталандыру;

5) Квазимемлекеттік сектор субъектілерін тарта отырып, тұрғын үй салу.

1. Бағдарламаның бағыттары бірқатар жүйелі проблемалар мен кемшіліктермен қатар іске асырылған.

Тұрғын үй құрылысын дамытуға бағытталған мемлекеттік бағдарламалардың күшін ертерек жою тәжірибесі байқалады, бұл тұрғын үйдің қолжетімділігін қамтамасыз ету мәселелерін шешуге олардың тиімділігі мен әсерін тиісті бағалауға кедергі келтіреді.

5-кесте. Тұрғын үй құрылысының бағдарламалық құжаттарын қабылдау мерзімділігі

|  |  |  |  |  |  |
| --- | --- | --- | --- | --- | --- |
| **№ р/с** | **Бағдарламалық құжат** | **Іске асыру кезеңі** | **Бекіту күні, ҚР ҮҚ №** | **Күшін жойған күні** | **Аяқтауға дейін қалған жыл** |
| 1 | «Қолжетімді тұрғын үй 2020» | 2012 – 2020 | 21.06.2012ж. №821 | 28.06.2014 ж.№728 | 6 |
| 2 | «Нұрлы жер» | 2017 – 2021 | 31.12.2016 ж.№922 | 22.06.2018 ж.№372 | 3,5 |
| 3 | «Нұрлы жер» | 2017 – 2021 | 22.06.2018 ж.№372 | 31.12.2019 ж.№1054 | 2,5 |

2. Мемлекеттік бағдарламаның шарттарына сәйкес азаматтар үшін тұрғын үйдің қолжетімділігін анықтайтын факторлар ретінде жылжымайтын мүліктің бағасы мен сатып алу қабілеті анықталды.

Алайда, аталған факторлар нысаналы индикаторлар құрамында да, нәтижелер көрсеткіштерінде де көзделмеген және Мемлекеттік бағдарламаның құрылыс саласының жалпы көлемінде атқаратын үлесінің аздығына қарамастан, оның негізгі және жалғыз нысаналы индикаторы барлық көздер есебінен тұрғын үйді пайдалануға беру болып айқындалған.

Бұл ретте, жалпы нысаналы индикаторды белгілеу бірқатар жағымсыз факторлардан көрініс тапты.

Біріншіден, Мемлекеттік бағдарламаның іс-шараларына тікелей тәуелсіз, негізінен нарық субъектілері мен жеке құрылысшылар пайдалануға беретін салынып жатқан тұрғын үй көлеміне Мемлекеттік бағдарламаның әсерін сапалы бағалауға мүмкіндік бермеді.

2017 – 2019 жылдар аралығында пайдалануға берілген тұрғын үйлердің жалпы ауданының 37 млн. шаршы метрдің 31 млн. шаршы метрден астамын немесе 84%-ін жеке құрылыс салушылар мен тұрғындарға тапсырылды.

Екіншіден, нысаналы индикатордың жекелеген құрамдастарына қол жеткізбеу мүмкіндігіне алып келді.

Осылайша, 2017 – 2019 жылдар аралығында Мемлекеттік бағдарламаның нысаналы индикаторының көрсеткіштері көппәтерлі тұрғын үйлерді пайдалануға беру бойынша жоспарлы көлемді асыра орындау есебінен толық көлемде қол жеткізілді, сонымен қатар жеке тұрғын үйлерді пайдалануға беру бойынша көрсеткішке қол жеткізілмеген және керісінше.

Мысалы, 2017 жылы нысаналы индикаторға қол жеткізу көппәтерлі тұрғын үйді пайдалануға беру бойынша көрсеткішті 35,4%-ке асыра орындау есебінен, бір мезгілде жеке тұрғын үйді пайдалануға беру көрсеткішіне 15%-ке қол жеткізілмеген кезде қамтамасыз етілді.

Үшіншіден, пайдалануға берілетін алаңның тұрғын үйге мұқтаждар санын қысқартуға әсерін сипаттайтын өзара байланысты қамтамасыз етуге мүмкіндік бермеді.

3. Тұрғын үй құрылысы саласын дамыту үшін қабылданып жатқан шараларға қарамастан, мемлекеттік тұрғын үй қорынан тұрғын үйге мұқтаждар санының жыл сайын өсу үрдісі байқалады.

2017 жылғы қаңтар мен 2020 жылғы қаңтар аралығында кезекте тұрғандар саны 112,5 мың адамға 428,4 мың адамнан 540,9 мың адамға дейін өсті.

Бұл ретте, мұқтаждарды қамтамасыз ету үлесі айтарлықтай төмен деңгейде қалып отыр және орта есеппен 1,5-тен 2,5%-ке дейін құбылады.

2-диаграмма. ЖАО кезекте тұрған адамдарды тұрғын үймен қамтамасыз ету серпіні

2020 жылғы 1 қаңтардағы жағдай бойынша әлеуметтік тұрғын үйге мұқтаж кезекте тұрғандардың ең көп саны 5 өңірде *(Алматы, Қарағанды, Түркістан облыстары, Нұр-Сұлтан, Шымкент қалалары)* тіркелген.

3-диаграмма. Өңірлік бөліністе ЖАО-да кезекте тұрғандардың саны

4. 2025 Стратегиясының нысаналы индикаторларының халықты тұрғын үймен қамтамасыз ету жөніндегі декомпозициясы 2016 жылғы бір адамға шаққанда 21,4 шаршы метрден 2025 жылы 26 шаршы метрге дейін мемлекеттік бағдарлама деңгейіне дейін қамтамасыз етілмеген.

4-диаграмма. Бір тұрғынға шаққанда тұрғын үймен қамтамасыз етілуі (ш.м.)

Бұл ретте, БҰҰ-ның әлеуметтік стандарттарына сәйкес бір адамға шаққанда тұрғын үймен қамтамасыз етілу көрсеткішінің қажетті мәні 30 шаршы метрді құрайды.

2019 жылы ресми статистика деректері бойынша Қазақстанда бір тұрғынның тұрғын үймен қамтамасыз етілуі 22,2 ш.м. құрады, бұл ретте өңірлік бөліністе ең төменгі мән Алматы, Жамбыл және Түркістан облыстарында байқалады.

БҰҰ-ның стандарттарына сәйкестік тек Нұр-Сұлтанда ғана қамтамасыз етіліп отыр.

5. Тұрғын үйді пайдалануға берудің жоспарланған көлемі бойынша Мемлекеттік бағдарлама мен Стратегиялық жоспар нәтижелері көрсеткіштерінің алшақтығы фактілері анықталды.

Мәселен, жалға берілетін, кредиттік тұрғын үй, сондай-ақ квазимемлекеттік сектор субъектілерінің қаражаты есебінен тұрғын үй салу жөніндегі Мемлекеттік бағдарламаның 2017-2019 жылдарға арналған жоспарлы көрсеткішінің жалпы саны 4,1 млн.шаршы метр болған кезінде, Стратегиялық жоспарда бұл көрсеткіш бар болғаны 1,1 млн. шаршы метрді құрады.

6. Ипотекалық кредиттеудің қолжетімділігін арттыруды және үлестік құрылыс нарығын кепілдік беру қорының кепілдіктерімен қамтуды көздейтін көрсеткіштердің жоқтығы байқалады, бұл халықтың қалың тобын мемлекеттік қолдаудың тиімділігін толық көлемде бағалауға мүмкіндік бермеді.

7. Бағдарламаны іске асыру жөніндегі іс-шаралар жоспарының орындалуы нәтижелер мен іс-шаралардың жекелеген көрсеткіштеріне қол жеткізбеумен сүйемелденді.

Мәселен, 2017 жылы 10 көрсеткіш пен 25 іс-шараның 3 көрсеткішіне қол жеткізілмеді және 2 іс-шара орындалмады, 2018 жылы 9 көрсеткіш пен 30 іс-шараның 1 көрсеткішіне қол жеткізілмеді және 2 іс-шара орындалмады, 2019 жылы тиісінше 3 көрсеткіш пен 2 іс-шараға қол жеткізілмеді.

**1-бағыт. Сатып алу құқығынсыз жалға берілетін тұрғын үй салу**

8. Сомасы 969,1 млн. теңге республикалық бюджет қаражатының игерілмеуі себебінен *(2017 жылы 208,1 млн. теңге, 2019 жылы 761,0 млн. теңге)* 32,2 мың шаршы метр мөлшерінде халықтың әлеуметтік жағынан осал топтары және тұрғын үй алуға кезекте тұрған аз қамтылған көп балалы отбасылар үшін жалға берілетін тұрғын үй салу және сатып алу бойынша нәтижелер көрсеткіштері қол жеткізілмеген *(жоспар 858,9 мың шаршы метр болған кезде іс жүзінде 826,7 мың шаршы метр пайдалануға берілген)*, бұл бюджеттік бағдарламалардың тиімсіз орындалуына әкеп соқты.

9. Бюджет кодексінің 97-бабының 6-тармағын бұза отырып, Мемлекеттік бағдарламада белгіленген 5,7 млн. теңгеге баға лимитінен асатын құны бойынша Алматы қаласында жұмыс істейтін жастар үшін пәтер сатып алу фактісіне жол берілді, бұл республикалық бюджет қаражатын артық қаржыландыруға әкеп соқты.

10. Мемлекет басшысының жыл сайын 6 мың көп балалы аз қамтылған отбасы мен 3 мың жұмыс істейтін жастарға жалға берілетін тұрғын үй беру жөніндегі тапсырмасын орындау толық көлемде қамтамасыз етілмеген.

Мәселен, 2019 жылдың қорытындысы бойынша аз қамтылған көп балалы отбасылар үшін барлығы 5,5 мың пәтер және жұмыс істейтін жастар үшін 2,5 мың пәтер сатып алынды және пайдалануға берілді.

11. Тұрғын үйлер құрылысын қаржыландыратын және тұрғын үйлерді есепке алуды және бөлуді жүзеге асыратын мемлекеттік органдар тарапынан тиісті бақылаудың болмауы халықтың әлеуметтік жағынан осал топтарынан (бұдан әрі – ХӘОТ) кезекте тұрғандарға арналған жалға берілетін тұрғын үйлерді, оларға жатпайтын адамдар санаттарына бөлуге және беруге әкелді.

Мәселен, жергілікті атқарушы органдар ұсынған ақпаратқа сәйкес, 2017-2019 жылдар аралығында 17 өңірде пайдалануға берілген 21 462 пәтердің ХӘОТ арналған 2 354 пәтер бюджеттік ұйымдардың қызметкерлеріне және тұрғын үйі авариялық жағдайда деп танылған адамдарға бөлінген, сондай-ақ инженерлік желілердің болмауы, құқық белгілейтін құжаттарды дайындау жөніндегі жұмыстардың ұзақтығы және т.б. себептерге байланысты 2 896 пәтер бөлінбеген күйінде тұр.

Бұл ретте ХӘОТ саны 2017 жылғы 205,5 мың адамнан 2019 жылы 216,3 мың адамға дейін өсті.

**2-бағыт. Кредиттік тұрғын үй салу**

12. 2019 жылы 9 040,0 млн. теңге сомасындағы қаражаттың игерілмеу себебінен сатып алумен қамтамасыз етілген тұрғын үй алаңы 634,2 мың шаршы метрді құрайтын «ҚТҚЖБ» АҚ салымшыларына 10 667 қарыз беру бойынша жоспарлы көрсеткіштерге қол жеткізілмеді, олардың нақты жетістігі тиісінше 9 181 қарызды және 537,7 мың шаршы метрді құрады, бұл бюджеттік бағдарламаның тиімсіз орындалуына әкелді.

13. ЖАО мемлекеттік бағалы қағаздарын шығару есебінен тұрғын үй құрылысының іс-шаралары қаражаттың игерілмеуімен және тұрғын үйді пайдалануға беру бойынша көрсеткіштерге қол жеткізбеумен сүйемелденді.

2016 жыл – 2020 жылдың 7 айы кезеңінде барлығы ЖАО МБҚ 576 819,8 млн. теңгеге шығарылды және сатып алынды (2016 – 38 213,5 млн. теңге, 2017 – 71 741,2 млн. теңге, 2018 – 98 024,1 млн. теңге, 2019 – 108 841,0 млрд. теңге, 2020 7 ай – 80 000,0 млн. теңге + 180 000,0 млн. теңге дағдарысқа қарсы қаражат).

6-кесте. ЖАО МБҚ бойынша 2016 – 2020 жылғы 7 ай кезеңінде тұрғын үй салуға бағытталған қаражаттың игерілуі туралы ақпарат

|  |  |  |  |  |  |  |
| --- | --- | --- | --- | --- | --- | --- |
| **Кезең** | **ЖАО МБҚ бойынша қаражаттың игерілуі** (млн.теңге) | | | **Тұрғын үйді пайдалануға беру** (мың ш.м.) | | |
| **Жоспар** | **Іс жүзінде** | **Ауытқ.** | **Жоспар** | **Іс жүзінде** | **Ауытқ.** |
| 2016 | 38 213,5 | 38 213,5 | 0,0 | 38,2 | 23,6 | -14,6 |
| 2017 | 71 741,2 | 66 846,3 | -4 894,9 | 596,7 | 570,4 | -26,3 |
| 2018 | 98 024,1 | 97 375,9 | -648,2 | 560,6 | 581,0 | 20,4 |
| 2019 | 108 841,0 | 102 621,6 | -6 219,4 | 631,5 | 632,5 | 1,0 |
| **Барлығы**  **2016 - 2019** | **316 819,8** | **305 057,3** | **-11 762,5** | **1 827,0** | **1 807,5** | **-19,5** |
| 2020, с.і. дағдарысқа қарсы | 80 000,0 | 32 600,8 | -47 399,2 | 558,0 | 181,5 | -376,5 |
| 180 000,0 | 51 208,2 | -127 837,6 | 871,6 | 0,0 | -871,6 |
| **ЖИЫНЫ** | **576 819,8** | **388 866,3** | **-187 953,5** | **3 256,6** | **1 989,0** | -1 267,6 |

2016 – 2019 жылдар аралығында облигациялық қарыздар есебінен ЖАО алған сомасы 316 819,8 млн.теңге қаражаттың жалпы көлемінен нақты игеру 305 057,3 млн. теңгені немесе 96%-ті құрады, ал тұрғын үйді пайдалануға беру бойынша жоспарлы көрсеткішке қол жеткізу 1 827,0 мың шаршы метр жоспар кезінде 99%-ті немесе 1 807,5 мың шаршы метрді құрады.

Өңірлік бөліністе МБҚ шығару есебінен салынған тұрғын үйлерді пайдалануға беру бойынша ең төменгі көрсеткіштер 2017 жылы Ақмола – 43,5%, Шығыс Қазақстан облыстарында – 60,4% байқалды.

14. 2018 – 2019 жылдары тұрғын үйді пайдалануға беру бойынша жылдық орташа жоспардың орындалуына қарамастан, жекелеген өңірлерде орындалмау үрдісі сақталды, соның ішінде 2018 жылы (Алматы – 26,3%, ШҚО – 91,1%, Жамбыл – 97,8%, Маңғыстау – 71,2%, Шымкент қаласы – 30,9%); 2019 жылы (Ақмола – 97,7%, Ақтөбе – 80,6%, Алматы – 77,1%, Атырау – 2018 83,4%, ШҚО – 61,2%, Қарағанды облысы – 84,7%, Алматы қаласы – 87,3%).

15. Жекелеген ЖАО МБҚ бойынша (Атырау, Шығыс Қазақстан, Жамбыл, Қарағанды, Қызылорда, Маңғыстау облыстары және Шымкент, Алматы қалалары) сыйақыларды өтеу жөніндегі міндеттемелерді уақтылы орындамау, сондай-ақ «Бәйтерек девелопмент»АҚ ақпараттық жүйесіне деректерді енгізу жөніндегі мемлекеттік бағдарламаның талаптарын сақтамау фактілеріне жүйелі түрде жол берген.

Бұл ретте қолданыстағы заңнамада МБҚ бойынша ЖАО-ның борыштық міндеттемелерін уақтылы орындамағаны үшін жауапкершілік көзделмеген.

2020 жылғы 1 қыркүйектегі жағдай бойынша дағдарысқа қарсы іс-шараларға бөлінген 180 000 млн. теңгенің нақты игерілуі барлығы 51 208,2 млн. теңгені немесе 28,5%-ті құрады.

7-кесте. Дағдарысқа қарсы іс-шараларға 2020 жылы бөлінген қаражаттың игерілуі туралы ақпарат

|  |  |  |  |  |  |  |  |
| --- | --- | --- | --- | --- | --- | --- | --- |
| **№ р/с** | **Облыстың атауы** | **Игерілуі**  (млн. теңге) | | | **Тұрғын үй көлемі** (мың ш.м.) | | **2020 қазанда купондардың 1-ші өтелуі** |
| **Жоспар** | **Іс жүзінде** | **%** | **Жоспар** | **Іс жүзінде** |
| 1 | Ақмола | 4 423,4 | 842,5 | 19 | 28,2 | 0 | 93,9 |
| 2 | Ақтөбе | 1 732,1 | 0,0 | 0 | 10,1 | 0 | 36,8 |
| 3 | Алматы | 6 367,3 | 732,3 | 11,5 | 35,4 | 0 | 135,3 |
| 4 | Атырау | - | - | - | - | - | - |
| 5 | ШҚО | 6 164,9 | 3 964,8 | 64 | 40,5 | 0 | 131,0 |
| 6 | Жамбыл | 6 000,0 | 2 067,2 | 34,5 | 39,0 | 0 | 127,5 |
| 7 | БҚО | 6 000,0 | 0,0 | 0 | 38,0 | 0 | 127,5 |
| 8 | Қарағанды | 6 000,0 | 213,8 | 3,5 | 33,0 | 0 | 127,5 |
| 9 | Қостанай | 2 126,3 | 165,5 | 7,8 | 40,0 | 0 | 45,2 |
| 10 | Қызылорда | 1 000,0 | 0,0 | 0 | 6,4 | 0 | 21,3 |
| 11 | Маңғыстау | 4 038,0 | 292,0 | 7,2 | 22,4 | 0 | 85,8 |
| 12 | Павлодар | 6 000,0 | 1 487,3 | 25 | 37,6 | 0 | 127,5 |
| 13 | СҚО | 6 000,0 | 283,4 | 4,7 | 49,0 | 0 | 127,5 |
| 14 | Түркістан | 14 599,5 | 0,0 | 0 | 0,0 | 0 | 310,2 |
| 15 | Шымкент | 20 000,0 | 7 212,8 | 36 | 104,0 | 0 | 425,0 |
| 16 | Алматы | 50 000,0 | 20 706,2 | 41,4 | 208,0 | 0 | 840,4 |
| 17 | Нұр-Сұлтан | 39 548,6 | 13 240,6 | 33,5 | 180,0 | 0 | 1 062,5 |
|  | **ЖИЫНЫ** | **180 000,0** | **51 208,2** | **28,5** | **871,6** | **0** | **3 825,0** |

16. Конкурстық рәсімдердің уақтылы өткізілмеуі, ЖСҚ-ны түзету, жұмыс жүргізу кестесінен артта қалу Солтүстік Қазақстан, Қарағанды, Қостанай, Маңғыстау облыстарында қаражатты игеру қарқынының 4%-тен 7%-ке дейін айтарлықтай баяулауына және жалпы Ақтөбе, БҚО, Қызылорда, Түркістан облыстарында игерудің болмауына әкеп соқты.

17. ЖАО МБҚ шығару есебінен қуаты 871,6 мың шаршы метр 132 жобаны іске асыру жоспарланған, оның ішінде 2020 жылғы 1 қыркүйектегі жағдай бойынша 95 немесе 72%-тен ғана іске асыру басталды. Басталған 95 жобаның тек 64-і бойынша 1944 жұмыс орны құрылды (басталған жобалардың 67%-і немесе жоспарланған жобалардың 48%-і).

8-кесте. Инвестициялық жобаларды іске асыру туралы ақпарат

|  |  |  |  |  |  |  |
| --- | --- | --- | --- | --- | --- | --- |
| **№** | **Дағдарысқа қарсы шараның атауы** | **Жобалардың саны** | **Басталған жобалардың саны** | **ЖСҚ-сыз жобалардың саны** | **Жұмыс орындары құрылған жобалар** | **Барлық жұмыс орындары** |
| **Экономикалық тұрақтылықты қамтамасыз етуге бағытталған шаралар** | | | | | | |
| **Халықты тұрғын үймен қамтамасыз ету жөніндегі мемлекеттік саясатты іске асыру** | | **132** | **95** | **19** | **64** | **1944** |
| 1 | Ақмола облысы | 9 | 9 | 0 | 3 | 45 |
| 2 | Ақтөбе облысы | 1 | 0 | 0 | 0 | 0 |
| 3 | Алматы облысы | 11 | 5 | 0 | 0 | 0 |
| 4 | ШҚО | 7 | 7 | 0 | 3 | 134 |
| 5 | Жамбыл облысы | 9 | 9 | 0 | 0 | 0 |
| 6 | БҚО | 5 | 0 | 5 | 0 | 0 |
| 7 | Қарағанды облысы | 6 | 2 | 4 | 0 | 0 |
| 8 | Қостанай облысы | 13 | 3 | 0 | 3 | 36 |
| 9 | Қызылорда облысы | 1 | 0 | 0 | 0 | 0 |
| 10 | Маңғыстау облысы | 2 | 1 | 0 | 1 | 60 |
| 11 | Павлодар облысы | 8 | 5 | 3 | 5 | 175 |
| 12 | СҚО | 8 | 3 | 5 | 0 | 0 |
| 13 | Түркістан облысы | 17 | 17 | 0 | 17 | 361 |
| 14 | Шымкент қ. | 27 | 27 | 0 | 27 | 433 |
| 15 | Алматы қ. | 2 | 1 | 0 | 0 | 0 |
| 16 | Нұр-Сұлтан қ. | 6 | 6 | 0 | 5 | 700 |

18. БҚО, СҚО, Қарағанды және Павлодар облыстарында жалпы сомасы 19 348,1 млн. теңге болатын 19 жобаның құрылысын қаржыландыру әзірленген немесе түзету сатысында тұрған жобалау-сметалық құжаттама болмаған кезде жүзеге асырылды.

9-кесте. Жобалау-сметалық құжаттамасы жоқ инвестициялық жобаларды қаржыландыру туралы ақпарат

|  |  |
| --- | --- |
| **Өңір мен жобаның атауы** | **Қаржыландыру көлемі** |
| **БҚО** | **6 000 000,00** |
| «Көп пәтерлі тұрғын үй құрылысы 53-бөлік, 54-бөлік, 55-бөлік БҚО Орал қ. Зашаған ш.а.» (53-бөлік) | 1 047 840,00 |
| «Көп пәтерлі тұрғын үй құрылысы 53-бөлік, 54-бөлік, 55-бөлік БҚО Орал қ. Зашаған ш.а.» (54-бөлік) | 1 047 840,00 |
| «Көп пәтерлі тұрғын үй құрылысы 53-бөлік, 54-бөлік, 55-бөлік БҚО Орал қ. Зашаған ш.а.» (55-бөлік) | 1 047 840,00 |
| БҚО Орал қаласының Зашаған ш,а. ірі-панель схемасы бойынша 28-бөлік 9 қабатты көппәтерлі тұрғын үй құрылысы | 1 435 520,00 |
| БҚО Орал қаласының Зашаған ш,а. ірі-панель схемасы бойынша 29-бөлік 9 қабатты көппәтерлі тұрғын үй құрылысы | 1 420 960,00 |
| **Қарағанды облысы** | **5 500 000,00** |
| «Қарағанды қ., Оңтүстік-Батыс ауданындағы құрылыс 1-кезек (5 жоба)» | 3 750 000,00 |
| «Қарағанды қ., Октябрь ауд., Чапаев к-сі, 11, 9 қабатты үйдің құрылысы» | 650 000,00 |
| «Қарағанды қ., Октябрь ауданы, Восток-2 ш/а 9 қабатты үйдің құрылысы» | 1 000 000,00 |
| «Теміртау қаласында 36 пәтерлі тұрғын үйдің құрылысы» | 100 000,00 |
| **Павлодар облысы** | **2 729 212,00** |
| «Павлодар қ. «Достық» тұрғын ауданын жобалау. 9 және 12 қабатты тұрғын үйлердің құрылысы (5-бөлік)» | 726 381,00 |
| «Павлодар қ. «Достық» тұрғын ауданын жобалау. 12 қабатты қоса салынған үй-жайлары бар көппәтерлі тұрғын үйдің құрылысы (12-бөлік)» | 804 366,00 |
| «Павлодар қ. «Достық» тұрғын ауданын жобалау. 18 қабатты қоса салынған үй-жайлары бар көппәтерлі тұрғын үйдің құрылысы (1-бөлік)» | 1 198 465,00 |
| **СҚО** | **5 118 851,0** |
| «Петропавл қ. Ш. Уәлиханов көшесі бойындағы №1 126 пәтерлі тұрғын үй құрылысы» | 871 427,00 |
| «Петропавл қ. Ш. Уәлиханов көшесі бойындағы 72 пәтерлі тұрғын үй құрылысы» | 638 700,80 |
| «Петропавл қ. Ш. Уәлиханов көшесі бойындағы №72 пәтерлі тұрғын үй құрылысы» | 638 700,80 |
| «Петропавл қ. Горький-Тәшитов көшелерінің бойындағы №1 72 пәтерлі тұрғын үй құрылысы» | 638 700,80 |
| «Петропавл қ. Горький-Тәшитов көшелерінің бойындағы №2 72 пәтерлі тұрғын үй құрылысы» | 638 700,80 |
| «Петропавл қ. Парковая көшесі бойындағы №1 126 пәтерлі тұрғын үй құрылысы» | 1 053 920,00 |
| «Петропавл қ. Парковая көшесі бойындағы №1 126 пәтерлі тұрғын үй құрылысы» | 638 700,80 |
| **БАРЛЫҒЫ** | **19 348 063,0** |

19. Тұрғын үй құрылысын қосымша қаржыландыру үшін қаражат бөлу мемлекеттік жоспарлау жүйесінің құжаттарында нысаналы индикаторлар мен нәтижелер көрсеткіштері болмаған және «Бәйтерек девелопмент» АҚ міндеттемелері мен есептелген сыйақыларын өтеу есебінен 2019 жылғы 31 желтоқсандағы жағдай бойынша қалыптасқан 42 600,2 млн. теңге сомасында қаражат қалдығының болуы кезінде жүзеге асырылды.

20. Қаражатты игерудің төмен қарқыны үрдісінің сақталуы, жекелеген жобалар бойынша әзірленген ЖСҚ-ның болмауы 871,6 мың шаршы метр тұрғын үйді пайдалануға беру бойынша мерзімдердің бұзылу ықтималдығының жоғары болуымен сипатталады.

21. Дағдарысқа қарсы қаражат есебінен 5% сыйақы мөлшерлемесі бойынша тұрғын үй сатып алу үшін халықты кредиттеу жөніндегі іс-шаралар толық көлемде іске асырылмайды.

Бастапқы нарықта тұрғын үй сатып алу үшін бастапқы жарнасы бар ЖАО-да кезекте тұрғандарға ғана «5-10-20» бағдарламасы бойынша жеңілдікпен кредит беру азаматтардың көрсетілген санаты үшін жеткіліксіз тартымдылықты көрсетті.

Шын мәнінде, мемлекеттік тұрғын үй қорынан тұрғын үй алуға кезекте тұрған адамдар тегін тұрғын үй алу мүмкіндігіне ие бола отырып, пәтерлерді несиеге сатып алу үшін бастапқы жарнаны енгізуге толық мүдделі емес.

Нәтижесінде, 210 000,0 млн. теңге сомасында көзделген қаражаттан ҚР Ұлттық Банкі «ҚТҚЖБ» АҚ-ға 90 000,0 млн. теңге бөлді, оның 10 123,1 млн. теңгесі немесе 2020 жылғы жоспардың 4,8%-і 1 077 қарыз беру жолымен игерілді.

10-кесте. Халыққа кредит беру үшін ҚТҚЖБ бөлген қаражаттың игерілуі туралы ақпарат (23.09.2020 ж. жағдай бойынша)

|  |  |  |
| --- | --- | --- |
| **Өңірдің атауы** | **ҚТҚЖБ берген қарыздар саны, бірлік** | **Берілген қарыздар саны, млн. теңге** |
| **БАРЛЫҒЫ** | **1 077** | **10 123,102** |
| Ақмола | 118 | 1 120,084 |
| Ақтөбе | 55 | 389,355 |
| Алматы | 3 | 41,578 |
| Атырау | 245 | 2 553,747 |
| ШҚО | 18 | 141,949 |
| Жамбыл | 52 | 433,742 |
| БҚО | 108 | 785,570 |
| Қарағанды | 17 | 134,721 |
| Қостанай | 159 | 1 251,298 |
| Қызылорда | 3 | 27,023 |
| Маңғыстау | 7 | 71,598 |
| Павлодар | 120 | 998,644 |
| СҚО | 0 | 0 |
| Түркістан | 0 | 0 |
| Шымкент қ. | 17 | 176,548 |
| Нұр-Сұлтан қ. | 20 | 213,277 |
| Алматы қ. | 135 | 1 783,986 |

Қарыз беру бойынша ең төмен көрсеткіштер (3-7) Алматы, Қызылорда, Маңғыстау облыстарында байқалады, ал СҚО мен Түркістан облыстарында мүлдем жоқ, бұл көрсетілген өңірлердің халықты жеңілдетілген кредиттеумен қамтамасыз етуге дайын еместігін көрсетеді.

ҚР Ұлттық Банкі қалған 120 000,0 млн. теңгені ағымдағы жылдың желтоқсанына бөлуді көздеді, бұл ретте 2020 жылғы 23 қыркүйектегі жағдай бойынша 8,1 млрд. теңге сомасына қосымша қаралған 604 өтінімнің ішінен 7,5 млрд. теңге сомасына барлығы 555 өтінім мақұлданды.

**3-бағыт. Жеке тұрғын үй құрылысын дамыту**

22. Кезекте тұрғандардың жыл сайынғы өсуі аясында жер учаскелерін беру қарқыны төмен екені байқалады, олардың саны 2017-2019 жылдар аралығында 115,4 мың адамға, 1 418,3-тен 1 533,7 мың адамға дейін өсті.

5-диаграмма. Жер учаскелерін берудің кезектілігі мен серпіні

Мемлекеттік бағдарламаның жыл сайын 40 мың жер учаскесін инженерлік-коммуникациялық инфрақұрылыммен қамтамасыз ету жөніндегі шарттарына сүйене отырып, 2017 – 2019 жылдар аралығында жалпы сомасы 223 514,0 млн. теңгеге 128 827 учаске коммуникациялармен қамтамасыз етілді *(2017 жылы – 43 559, 2018 жылы – 44 846, 2019 жылы – 40 422)*.

6-диаграмма. Инженерлік инфрақұрылыммен қамтамасыз етілген жер учаскелерін беру

23. Бұл ретте, учаскелерді беру кезекте тұрғандар санының 2%-інен және инженерлік желілермен қамтамасыз етілген учаскелердің 65%-інен аспай, өте төмен деңгейде тұр, 2017 жылы – 28 591 (2%/65%), 2018 жылы – 23 847 (1,6%/53%), 2019 жылы – 10 403 (0,7%/26%).

24. Жер учаскелерін беру тетігі наразылық тудырады, ол көп жағдайда бюрократияланған және адам факторының көптеген тәуекелдерімен байланысты шешімдер қабылдауға негізделген.

Жер кодексінің 43-бабының нормалары негізінде жер учаскелерін беру тәртібі 9 кезеңнен тұрады *(1. Өтінішті қабылдау; 2. Сұралып отырған учаскені пайдалану мүмкіндігін айқындау; 3. Учаскені алдын ала таңдау; 4. Жер комиссиясының қорытындыны дайындауы; 5. Жерге орналастыру жобасын әзірлеу және бекіту; 6. ЖАО-ның жер учаскесіне құқық беру туралы шешім қабылдауы; 7. Шарт жасасу; 8. Шекараны белгілеу; 9. Сәйкестендіру құжатын дайындау және беру).*

Іс жүзінде, ҚР ҰЭМ м.а. 2015 жылғы 27 наурыздағы №255 бұйрығымен бекітілген Жеке тұрғын үй құрылысы үшін жер учаскелеріне құқықтар беру қағидаларының *(бұдан әрі – Жер учаскелерін беру қағидалары)* талаптарына сүйене отырып, кезекке қоюдан бастап жер учаскесін алуға дейінгі процесс біраз ұзақ уақытты алады және 15-тен астам кезеңнен тұрады (№1 қосымша).

25. Жер учаскесін беру немесе беруден бас тарту туралы шешім қабылдау тәсілін қайта қарауды талап етеді.

Жер кодексінің нормаларына және Жер учаскелерін беру қағидаларына сәйкес жер комиссиялары дауыс беру арқылы шешім қабылдайды, бұл мемлекеттік қызметтерді цифрландыру және автоматтандыру жөніндегі мемлекеттік саясатқа, транспаренттілік және сыбайлас жемқорлық тәуекелдерін барынша азайту қағидаттарына қайшы келеді.

Комиссия мүшелерінің саны тақ болуға және тоғыз адамнан кем болмауға тиіс, ал оның отырысы, егер оған оның құрамының жалпы санының кемінде үштен екісі қатысса, заңды деп есептеледі.

Бұл ретте қоғамдық кеңестер, агроөнеркәсіптік кешен саласындағы мемлекеттік емес ұйымдар және өзге де салалық мемлекеттік емес ұйымдар, Ұлттық кәсіпкерлер палатасы, сондай-ақ жергілікті өзін-өзі басқару органдары өкілдерінің саны жер комиссиясы мүшелері жалпы санының кемінде елу пайызын құрауға тиіс.

26. Жер комиссиясы мүшелерінің отырыстарға ауыстыру құқығынсыз қатысуы туралы заңнамалық шарттың болуы оның отырысының мерзімдерін ауыстырудың шектеусіз санына әкеп соғады, бұл жер учаскелерін беруді жеделдетуге және кезекте тұрғандар санын қысқартуға ықпал етпейді.

27. Жер кодексінің жекелеген нормалары мен Жер учаскелерін беру қағидаларының коллизиялық қайшылықтары анықталды.

Мысалы, Жер кодексінің 43-бабының 2-тармағына сәйкес, жер учаскесін беруден бас тарту туралы шешім қорытынды шығарылған күннен бастап үш жұмыс күні ішінде қабылданады, ал Жер учаскелерін беру қағидаларының 32-тармағында бас тарту туралы шешім жеті күн ішінде қабылданады.

28. Жер учаскелерін беру қағидаларының 31-тармағының редакциясы жерді бөліп беруге арналған алаңдар және кезектілік тізімдері туралы халық үшін ақпараттың анықтығы мен ашықтығына ықпал етпейді, оған сәйкес ЖАО тоқсанына кемінде бір рет ақпараттық стендтерде және БАҚ-тағы жарияланымдарда орналастыру арқылы ақпаратқа қолжетімділікті қамтамасыз етеді.

29. Типтік жобаларды тегін ұсыну арқылы халықты жеке тұрғын үй құрылысына ынталандыру құралдары толық көлемде тиімді іске асырылмаған.

Іс жүзінде, 2017 жылы республикалық бюджет қаражаты есебінен әзірленген 100,3 млн.теңге сомасындағы үлгілік жобалар ШҚО-ның 44 жеке тұлғасына ұсынылды.

30. ЖАО бірыңғай сәулет стилінде салған дайын үйлермен жер учаскелерін алуға кезекте тұрғандарды қамтамасыз ету жөніндегі пилоттық жобаны іске асыру Павлодар облысында ғана жүзеге асырылды, онда жергілікті бюджет қаражаты және облигациялық қарыздар шығару есебінен 55 тұрғын үй жүзеге асырылды.

31. Жеке тұрғын үй құрылысын дамыту, соның ішінде тұрғын үй құрылысы салынатын аудандарға инженерлік-коммуникациялық инфрақұрылым жүргізу есебінен көзделді, бұл да белгілі бір ескертулерді тудырады.

Есеп комитеті бұған дейін осы бағыттағы кемшіліктерді атап көрсеткен *(«2020 – 2020 жылдарға арналған республикалық бюджет туралы» Заң жобасын бағалау жөніндегі қорытынды).*

Осылайша, Бағдарлама шарттарына сүйене отырып, тұрғын үй құрылысы аудандары инженерлік коммуникациямен қамтамасыз етіліп, соның ішінде орамішілік жолдар мен өтпе жолдар салынуы керек.

Бұл ретте, қолданыстағы заңнамада «орамішілік жолдар» деген ұғымды ашатын анықтама жоқ, бұл жекелеген жобаларды Бағдарламаның мақсаттарына толық сәйкес келмейтін дәрежеде қаржыландыруға алып келді.

Мысалы, Шығыс Қазақстан облысында жалпы құны 6,9 млрд. теңге болатын екі жоба, «Өскемен қаласындағы Самар тас жолына шыға отырып, Қаныш Сәтпаев даңғылы бойынша инженерлік-коммуникациялық инфрақұрылым» және «Алматы трассасына шыға отырып, Карл Маркс даңғылы бойынша инженерлік-коммуникациялық инфрақұрылым құрылысы», магистральдық жолға және жалпы қалалық маңызы бар магистральдық көшеге сәйкес келетін шарттармен автомобиль көлігін өткізуді көздейтін жобалар.

32. Ішкі теңгерімділікті, мемлекеттік жоспарлау жүйесі құжаттарының даму мақсаттары, міндеттері мен нәтижелер көрсеткіштері бойынша өзара келісілуін көздейтін мемлекеттік жоспарлау жүйесінің базалық қағидатын сақтамау фактілері байқалады.

Атап айтқанда, бір объектіге инженерлік-коммуникациялық инфрақұрылымды әртүрлі мемлекеттік бағдарламалардың қаражаты есебінен қаржыландыруға жол беріледі, бұл әрбір мемлекеттік бағдарлама бойынша жеке-жеке қаражаттың жұмсалу тиімділігіне бағалау жүргізуді қиындатады.

Мысалы, 2019 жылы Павлодар облысы Екібастұз қаласының Ипподром ауданында ЖТҚ бөлінген аумаққа инженерлік-коммуникациялық инфрақұрылым құрылысын қаржыландыру бірнеше мемлекеттік бағдарлама бойынша жүзеге асырылады.

Электрмен жабдықтау желілерін салу «Нұрлы жер» мемлекеттік бағдарламасы бойынша нысаналы даму трансферттері есебінен, жылумен жабдықтау желілерін салу Өңірлерді дамытудың 2020 жылға дейінгі мемлекеттік бағдарламасы қаражаты есебінен көзделген.

**4-бағыт. Жеке құрылыс салушыларды тұрғын үй салуға ынталандыру**

33. ЕДБ кредиттері бойынша сыйақы мөлшерлемесін ішінара өтеу арқылы жеке құрылыс салушыларды ынталандыру тетігі өзінің жеткілікті түрде тиімді емес екенін көрсетті.

Субсидиялауға болжанатын қарыздардың нақты санын нақты растамай, ЕДБ кредиттік қоржынының болжамды көлеміне қаражатты жыл сайын жоспарлау, сондай-ақ Операторларға 50% аванс беруге мүмкіндік беретін Субсидиялау қағидаларының нормалары оларды жеке құрылыс салушыларды ынталандыруға бағытталған Бағдарламаны іске асыруға қатысудан оқшаулауға алып келді.

Мәселен, Бюджет кодексінің 153-бабының 2-тармағына сәйкес кейінге қалдыру шартымен бюджет жобасына енгізілетін шығындар бюджеттік инвестициялық жобаларды іске асыруға арналған шығындарға жатады.

Алайда, субсидиялауға бағытталған шығындарды жоспарлау ағымдағы бола отырып, кейінге қалдыру шартымен қолдау тапты, бұл республикалық бюджет шығыстарының артуына және қаражаттың айтарлықтай игерілмеуіне әкеп соқты.

Нәтижесінде, Бюджет кодексінің 67-бабының 12-тармағын бұза отырып, бюджеттік өтінімдерді қалыптастыру жасалған банктік қарыз шарттары туралы ақпаратты нақты растамай, құрылыс салушылар жобаларының кредиттік қоржынының болжамды көлемі негізінде жүзеге асырылды.

34. Құрылыс салушыларды ынталандыру есебінен ЕДБ-нің кредиттік портфелін 2017 жылдың өзінде-ақ 152 121,8 млн. теңге сомасында субсидиялау көзделді, бұл 678,7 мың шаршы метр тұрғын үйді пайдалануға беруді қамтамасыз етуге мүмкіндік береді.

Іс жүзінде, Бағдарламаны іске асыру кезеңінде 605,3 мың шаршы метр пайдалануға берілді, оның ішінде 2017 жылы – 62,0 мың шаршы метр, 2018 жылы – 309,5 мың шаршы метр, 2019 жылы – 233,8 мың шаршы метр.

Бұл ретте қаражаттың кассалық игерілуі қаржы жылының басында «Даму» КДҚ» АҚ оларды 50% аванс ретінде аудару жолымен қамтамасыз етілді, оның нақты игерілуі небәрі 30% шегінде ауытқып отырды.

Мәселен, сомасы 32 100,0 млн. теңгеге көзделген қаражат көлемінен *(2017 жылы 10 700,0 млн. теңге, 2018 жылы – 10 700,0 млн. теңге, 2019 жылы – 10 700,0 млн. теңге)* «Даму» КДҚ» АҚ небәрі 13 347,2 млн. теңге немесе 41% аударды *(2017 жылы 5 350,0 млн. теңге, 2018 жылы – 10 700,0 млн. теңге)*. 5 350,0 млн. теңге, 2019 жылы – 2 647,2 млн. теңге), оның ішінде нақты субсидиялауға барлығы 4 021,6 млн. теңге немесе көзделгеннен 12,5% немесе аударылғандардың 30%-і *(2017 жылы 700,0 млн. теңге, 2018 жылы – 1 560,0 млн. теңге, 2019 жылы – 1 761,5 млн. теңге)* жіберілді.

Нәтижесінде Бағдарламаны іске асыруға бөлінген 28 078,4 млн. теңге сомасындағы қаражат бюджетке қайтарылды немесе іске асырудың күрделі тетігі мен жеке құрылыс салушылардың ЕДБ қарыздары есебінен борыштық міндеттемелерді ұлғайтқысы келмеуіне, сондай-ақ үлескерлердің қаражатын тарту мүмкіндігіне байланысты басқа да іс-шараларға қайта бөлінді.

35. Бюджет кодексінің 97-бабының 6-тармағын бұзуға әкеп соққан, «Даму» КДҚ» АҚ орнына 5 350,0 млн.теңге сомаға төлемдер жүргізуде көрініс тапқан, ҚІК тарапынан қаржылық тәртіпті сақтамау фактілері орын алды.

36. Құрылыс салушыларды Субсидиялау қағидаларының редакциясы жеке ескерту тудырады, олардың есептілік нысандары пайдалануға берілетін пәтерлердің жоспарлы санын көздемейді, тек шаршы метрдің жоспарлы көлемі ғана көрсетіледі, бұл іс жүзінде өткізілген пәтерлерге тиісті талдау жүргізуге мүмкіндік бермейді.

Субсидияланған құрылыс салушылардың пәтерлердің кемінде 50%-ін белгіленген баға бойынша өткізу қажеттілігі туралы Бағдарлама шартына қарамастан, Құрылыс салушыларды субсидиялау қағидаларында бұл талаптар көзделмеген, бұл мемлекеттік қолдауды ала отырып, пәтерлерді нарықтық баға бойынша өткізуге мүмкіндік береді.

Жеке құрылыс салушылардың пәтерлерді белгіленген бағамен сату қажеттілігі туралы нормативтік талаптың болмауы бюджеттік қаржыландыру акценттерін тұрғын үйге мұқтаждарды қолдаудан құрылыс саласындағы кәсіпкерлік субъектілерін қолдауға ауыстыра отырып, Тұрғын үйдің қолжетімділігін қамтамасыз ету жөніндегі бағдарламаның негізгі мақсатына толық көлемде қол жеткізуге ықпал етпейді.

**5-бағыт. Квазимемлекеттік сектор субъектілерін тарта отырып, тұрғын үй салу**

37. Халықтың ипотекалық қарыздарын субсидиялау тетігінің өзгеруі республикалық бюджет шығыстарының жоғары жоспарлануына және қаражаттың игерілмеуіне әкеп соқты.

Осылайша, бастапқы тетік 2017 жылы ҚР Ұлттық Банкінің базалық мөлшерлемесі деңгейінде сыйақы мөлшерлемесімен, жыл сайын 10% немесе 10,0 млрд.теңгеден сыйақы мөлшерлемесінің бір бөлігін өтеуге қаражат бөле отырып, 20 жыл мерзімге облигациялар шығару есебінен қаражат тарту жолымен 100,0 млрд. теңге сомасында «ҚИК» АҚ қорландыруды көздеді.

Бұл ретте субсидиялаудың бастапқы тетігі ЕДБ кредиттік қоржынының құрамына кіретін халықтың ипотекалық қарыздары бойынша сыйақы мөлшерлемелерінің бір бөлігін тікелей өтеуге ауыстырылды, оның мөлшері бюджеттен бөлінген субсидияларға тең көлемді қамтамасыз ете алмады, бұл Бюджет кодексінің 67-бабының 12-тармағын бұзуға алып келді.

Жеке құрылыс салушылардың кредиттерін субсидиялау тетігіне ұқсас, қаражаттың кассалық игерілуі қаржы жылының басында «ҚИК» АҚ оларды 50% аванс ретінде аудару жолымен қамтамасыз етілді, олардың нақты игерілуі небәрі 35% шегінде өзгеріп отырды.

Мәселен, 19 980,7 млн.теңге сомасында көзделген қаражат көлемінен *(2017 жылы – 8 700,0 млн. теңге, 2018 жылы – 9 666,7 млн. теңге, 2019 жылы – 1 614,0 млн. теңге)* «ҚИК» АҚ барлығы 10 797,3 млн. теңге немесе 54% аударды *(2017 жылы – 4 350,0 млн. теңге, 2018 жылы – 4 833,3 млн. теңге, 2019 жылы – 1 614,0 млн. теңге)*, оның ішінде нақты субсидиялауға барлығы 3 780,7 млн. теңге немесе қарастырылғандардан 19% немесе аударылғандардан 35% *(2017 жылы – 666,7 млн. теңге, 2018 жылы – 1 500,0 млн. теңге, 2019 жылы – 1 614,0 млн. теңге)* бағытталды.

Нәтижесінде ипотекалық қарыздардың нақты кредиттік портфелімен қамтамасыз етілмеген бюджетті қалыптастыру жалпы сомасы 16 200,0 млн. теңге қаражаттың артық бөлінуіне және олардың кейіннен игерілмеуіне және бюджетке қайтарылуына әкеп соқты.

38. Бағдарлама Үкіметтің 2016 жылғы 31 желтоқсандағы №922 қаулысының редакциясында «Ипотекалық кредиттеуді арттыру» жеке бағытын көздегенін атап өту қажет, ол Бағдарламаның кейінгі редакциясында көрініс таппады.

«Тұрғын үйді сатып алуға субсидияланатын ипотекалық тұрғын үй қарыздарының көлемі: 2017 жылы – 15 млрд.теңге, 2018 жылы – 105 млрд. теңге»; «Субсидияланатын ипотекалық тұрғын үй қарыздарының саны: 2017 жылы – 1 мың бірлік, 2018 жылы – 7 мың бірлік» бағдарламасы нәтижелерінің бастапқы көрсеткіштері азаю жағына түзетілді және бюджеттік бағдарламалар деңгейіне ауыстырылды, оларға қол жеткізу азаю есебінен қамтамасыз етілді.

Мысалы, 2018 жылы субсидияланатын ипотекалық қарыздар саны бойынша бюджеттік бағдарлама нәтижелерінің көрсеткішіне 100% қол жеткізу оның жоспарлы мәндерін 7 мың бірліктен 2,2 мың бірлікке дейін 3 еседен астам азайту есебінен қамтамасыз етілді.

39. Ипотекалық қарыздарды тартуға жағымсыз әсер еткен факторлардың бірі Cубсидиялау қағидаларының және ЕДБ-нің 30% мөлшеріндегі бастапқы жарнаның болуы туралы шарты, сондай-ақ бастапқы нарықта тұрғын үй сатып алу болды, бұл халықтың төлем қабілеттілігінің төмен деңгейі және тұрғын үйді пайдалануға беру көлемінің жеткіліксіз cаны кезінде қаражаттың айтарлықтай игерілмеуіне әкеп соқты.

40. Ипотекалық қарыздарды субсидиялау қағидаларында айқындалған сыйақы мөлшерлемесінің мөлшері – 7% және нақты субсидияланатын сыйақы мөлшерлемесінің мөлшері – 6% ипотекалық қарыздарды субсидиялауға бағытталған бюджеттік бағдарлама нәтижелері көрсеткіштерінің сәйкессіздігі анықталды.

41. **Операторлардың** жеке құрылыс салушыларды және жеке тұлғалардың ипотекалық кредиттерін **субсидиялау бойынша көрсетілетін қызметтерінің** құнын айқындауға бірыңғай тәсілдің жоқтығы байқалады.

Мемлекеттік бағдарлама операторларының *(«ҚИК» АҚ, «Даму» КДҚ» АҚ)* халықтың ипотекалық қарыздарын және жеке құрылыс салушылардың кредиттерін субсидиялау жөніндегі қызметтеріне ақы төлеуге арналған шығындарды есептеу субсидиялардың жоспарлы көлемін, қарыз алушылар санын және әкімшілендіруге болжанатын жобаларды көрсетпейді.

Мәселен, егер «Даму» КДҚ» АҚ операторы көрсететін қызметтердің құны 2017 жылы 10 700,0 млн.теңге сомасындағы субсидиялар көлемін әкімшілендіруге 300,0 млн. теңгеге тең болса, онда «ҚИК» АҚ операторы көрсететін қызметтердің құны 8 700,0 млн. теңге (1,2 есе аз) субсидиялар көлемін әкімшілендіруге бастапқыда 1 300,0 млн. теңгеге тең болды (4 есе көп).

Бұл ретте, 2017 жылы «Даму» КДҚ» АҚ әкімшілендіруді жүзеге асырған субсидиялардың нақты көлемі жоспарланған 10 700,0 млн. теңгеден небәрі 191,8 млн. теңгені немесе 1,8%-ті құрады, оның шеңберінде жоспарланған қаражатты 100% игеру болжанған 300,0 млн. теңге мөлшеріндегі қызметтері толық көлемде төленген.

«ҚИК» АҚ-ға ұқсас, 2017 жылы әкімшілендіру жүзеге асырылған субсидиялар көлемі жоспарланған 8 700,0 млн.теңгеден барлығы 666,7 млн. теңгені немесе 8%-ті құрады, бұл ретте оның қызметтеріне ақы төлеу жоспарланған 1 300,0 млн. теңгеден немесе 26%-ті құрады, оның шеңберінде жоспарланған қаражатты 100% игеру көзделді.

2018 жылы «ҚИК» АҚ әкімшілендіруді жүзеге асырған субсидиялар көлемі бар болғаны 1 500,0 млн. теңгені құрады. «ҚИК» АҚ субсидиялар көлемі *(1 614,0 млн. теңге)* іс жүзінде «Даму» КДҚ» АҚ көлеміне тең болған кезде «ҚИК» АҚ операторлық қызметтерінің құны «Даму» КДҚ» АҚ қызметтерінің құнынан 3 есе аз болды.

42. Сонымен бірге, Операторлармен жасалған шарттар орындалған жұмыстардың актілерін қоспағанда, есептіліктің қандай да бір нысандарын ұсынуды көздемейді, онда көрсетілген қызметтер көлемі бірліктерде көрсетіледі және ол нақтыланбай, бір қызметке тең болады.

43. 2019 жылы күші жойылған 2017 – 2021 жылдарға арналған «Нұрлы жер» мемлекеттік бағдарламасының (2019 жылғы 31 желтоқсандағы №1054 ҚР ҮҚ) орнына 2020 – 2025 жылдарға арналған «Нұрлы жер» бағдарламасының жаңа редакциясы қабылданды, оны жоспарлауға жауапты құрылымдық бөлімшелері бола тұра, ҚІК-пен жасалған зерттеу жүргізуге арналған шарт бойынша 99,1 млн. теңге сомаға «Талап» қолданбалы зерттеулер орталығы іс жүзінде әзірлеген.

Бұл ретте, Азаматтық кодекстің 272-бабын бұза отырып, Бағдарлама мен оны іске асыру жөніндегі іс-шаралар жоспары олардың нысаналы индикаторлары мен нәтижелер көрсеткіштерінің жоспарлы мәндерінің алшақтығы бөлігінде жекелеген кемшіліктермен әзірленді *(күрделі жөндеуді талап ететін объектілердің, кондоминиумдардың үлесі бойынша Мемлекеттік бағдарламаның нысаналы индикаторы, 2024 жылы «Әлеуметтік тұрғын үй көлемі» нәтижесінің көрсеткіші мен көрсеткіші).*

44. Авариялық тұрғын үйлерді бұзу және Нұр-Сұлтан қаласының «ескі» орамдарын кешенді қайта жаңарту жөніндегі пилоттық жобаны іске асыруға Астана қаласы әкімдігінің уәкілетті ұйымына «Елорда даму» ЖШС бөлген қаражаттың қайтарылуын қамтамасыз етуді көздеген *«Қолжетімді тұрғын үй – 2020»* тұрғын үй құрылысы бағдарламасының міндеттерінің сабақтастығы қамтамасыз етілмеген.

Іс жүзінде «Елорда даму» ЖШС-ның «Самұрық-Қазына» ҰӘҚ» АҚ алдындағы 40 000,0 млн. теңге сомасындағы міндеттемелерін өтеу республикалық бюджет қаражаты есебінен жүзеге асырылды.

**Ақмола, Ақтөбе, Жамбыл облыстарының жергілікті атқарушы органдарында жүргізілген мемлекеттік аудит нәтижелері.**

45. Үш өңірде жүргізілген аудит нәтижелері Мемлекеттік бағдарламаны іске асыруға теріс әсер еткен кемшіліктер мен проблемалардың бар екенін айғақтайды.

Бюджеттік бағдарламалар нәтижелерінің көрсеткіштеріне қол жеткізбеу, тұрғын үйлерді пайдалануға беру мерзімдерінің бұзылуы, аталған өңірлердің халқын тұрғын үймен қамтамасыз ету қарқынының төмендеуіне әкеп соқтыратын салдары ретінде инженерлік инфрақұрылыммен құрылысқа бөлінген жер учаскелерін уақтылы қамтамасыз етпеу практикасы бұрынғысынша сақталуда.

46. ЖАО «Бәйтерек» ҰБХ» АҚ еншілес ұйымының ақпараттық жүйесіне қаражатты игеру, құрылыс барысы, тұрғын үйді өткізу және т.б. туралы деректерді сапалы және толыққанды енгізу жөніндегі мемлекеттік бағдарламаның талабын жүйелі түрде қамтамасыз етпейді.

**Ақмола облысы**

47. Атбасар, Бұланды аудандарында, Степногорск қаласында жалға берілетін тұрғын үйлерді пайдалануға беру мерзімдерінің бұзылуы, сондай-ақ салынған тұрғын үйлерді бөлудің төмен қарқыны жалға берілетін тұрғын үйлерді пайдалануға беру көрсеткішінің 2018 жылғы 22,6 мың шаршы метрден 2019 жылы 21,4 мың шаршы метрге дейін айтарлықтай төмендеуіне әкелді.

48. Бюджет кодексінің 104-бабы 6-тармағының, 113-бабы 4-тармағының талаптарын бұза отырып, сомасы 17 070,7 млн. теңгеге *(2017 жылы – 2 775,9 млн. теңге, 2018 жылы – 5 700,9 млн. теңге, 2019 жылы – 8 593,9 млн. теңге)* республикалық бюджет қаражаты толық игерілген жағдайда, бюджеттік бағдарламалар нәтижелерінің көрсеткіштеріне қол жеткізбеу фактілеріне жол берілген.

Осылайша, ЖАО-да кезекте тұрғандар қатарынан 872 отбасының тұрғын үй жағдайын жақсарту жоспары кезінде нақты жетістік 517 отбасын құрады; 2017 - 2018 жылдары тұрғын үй құрылысы салынатын аудандарға инженерлік – коммуникациялық инфрақұрылымды жеткізу бойынша жоспар 95,2 км болған кезде нақты жетістік 76,3 км құрады, 2019 жылы 76 объектіні пайдалануға беру жоспары кезінде, іс жүзінде 42 объект іске қосылды.

49. ЖСҚ-ның сапасыз әзірленуі себебінен Көкшетау қаласының Көктем ш.а. тұрғын үйлерінің құрылысы басталғанға дейін оларға инженерлік-коммуникациялық инфрақұрылымды жеткізу бойынша бағдарламаның талаптары сақталмаған.,

Атап айтқанда, жалпы құны 13 668,5 млн.теңге болатын 38 тұрғын үйді жобалау, салу және пайдалануға беру электр және жылумен жабдықтаудың магистральдық желілеріне нақты қосылусыз, сондай-ақ жұмыс істеп тұрған ҚР-1 және ҚР-2 қазандықтарының тапшылығы және бос қуаттары болмаған кезде жүзеге асырылды.

Осы учаскені электр энергиясымен және жылумен нақты қамтамасыз ету трансформаторлық қосалқы станциялардан және көрші учаскелердің магистральдық желілерінен уақытша схемалар есебінен ұйымдастырылған.

50. Көкшетау қаласының құрылыс бөлімінде келесі қаржы жылдарына 5 мердігерлік ұйыммен *(«Сафди» ЖШС, «НұрСар 2030» ЖШС, «СТ Жил Строй» ЖШС, «ДЕЛОФБК» ЖШС, «АДС-2001» ЖШС)* шарттар бойынша міндеттемелерді орындауды ұзартуға ықпал ететін мемлекеттік сатып алу туралы шарттарға өзгерістер енгізу (жұмыс құнын 1,0 мың теңгеге төмендету, қаржыландыру сомасын 0,2 мың теңгеге өзгерту) фактілеріне жол берілген, бұл мемлекеттік сатып алу туралы Заңның 45-бабының 1, 2-тармақтарын бұзуға әкеп соқты.

51. Жалпы сомасы 121,0 млн.теңгеге құрылыс жұмыстарын уақтылы орындамағаны үшін 5 мердігерлік ұйымға *(«Сафди» ЖШС, «Строй Тех IC» ЖШС, «ДЕЛОФБК» ЖШС, «АДС – 2001» ЖШС, «Романовский» ЖШС)* қатысты наразылық-талап қою жұмыстарын жүргізу және айыппұл санкцияларын қолдану бойынша шаралар қабылданбаған.

52. Мемлекеттік сатып алу туралы Заңның 43-бабының 9-тармағын және 26-бабының 2-тармағын бұза отырып, 2 мердігерлік ұйыммен *(«НұрСар 2030» ЖШС, «Строй Тех IC» ЖШС)* шарттарды орындаудың 28,7 млн. теңгеге банктік кепілдіктерін және 35,0 млн. теңгеге демпингке қарсы баға қаражатын енгізу қамтамасыз етілмеген *(«Көкше Электромонтаж» ЖШС)*.

53. Сәулет, қала құрылысы және құрылыс қызметі туралы Заңның (бұдан әрі – Құрылыс қызметі туралы Заң) 60-бабының 1-тармағын бұза отырып, 5 мердігерлік ұйымнан *(«Сафди» ЖШС, «НұрСар 2030» ЖШС, ҚР ІІМ ҚАЖК «Еңбек» ШЖҚ РМК «Еңбек-Аршалы» филиалы, «СТ Жил Строй» ЖШС, «Строй Тех IC» ЖШС)* 1,2 млн. теңге сомасында ЖСҚ-да көзделген уақытша ғимараттар мен құрылыстардан сомаларды қайтару қамтамасыз етілмеген.

54. Көкшетау қаласының құрылыс бөлімі 8.04 – 06 – 2015 «Қысқы уақытта құрылыс-монтаждау жұмыстарын жүргізу кезінде қосымша шығындардың сметалық нормаларының жинағы» ҚР ҰДЗ (бұдан әрі – ҚР ЖҚЗ 8.04 – 06 – 2015) көзделмеген қысқы уақытта жұмыс өндірісінің күрделенуімен байланысты қосымша шығындар коэффициентін өңдеу жұмыстары мен жабдықтарына қолдану фактілеріне жол берген, бұл сомасы 80,4 млн. теңгеге Бюджет кодексінің 97-бабы 6-тармағының бұзылуына әкеп соқты.

55. Жалпы құны 1 572,2 млн.теңге болатын 5 тұрғын үйде *(1 ш/а 2, 4 байланысты және Көктем ш/а 1, 2, 3 поз.)* іргетастарды гидрооқшаулау, қазаншұңқырларды топырақты нығыздамай және нығыздамай көму, шатыр негізін толық жаппау және т. б. бойынша құрылыс-монтаждау жұмыстарын сапасыз жүргізу фактілері анықталды, оның 3-інде *(1 031,4 млн. теңге)* іргетастар деңгейінде жерасты сулары пайда болды.

Бұл ретте аталған үйлердің іргетастарын су басу, іргетастарды құрғату және қосымша нығайту жөніндегі іс-шараларды жүргізбестен, құрылыс жұмыстарын жалғастыруға ықпал етпейтін техникалық проблемаларға және соның салдарынан қымбаттаудың ықтимал қаупіне әкеп соқты.

**Ақтөбе облысы**

56. Ақтөбе облысының құрылыс басқармасы бюджет заңнамасының талаптарын сақтамау нәтижесінде Мемлекеттік бағдарламаның іс-шараларын қаржыландыруға бағытталған бюджеттік бағдарламаларды әзірлеуге және бекітуге формалды тәсіл жасау фактілеріне жол берді.

Атап айтқанда, Бюджет кодексінің 32-бабының 2-тармағын, 3-бабының 1-тармағының 70) тармақшасын бұза отырып, кредиттік тұрғын үй мен инженерлік желілер құрылысын қаржыландыруға бағытталған бюджеттік бағдарламаларды әзірлеу және іске асыру тиісті уәкілетті мемлекеттік органдардың келісімінсіз, сондай-ақ бюджеттік бағдарламаның мақсатына қол жеткізуді сипаттайтын сандық-өлшенетін көрсеткіштерсіз жүзеге асырылды.

57. Ақтөбе қаласындағы Нұр-Ақтөбе ш/а жалпы құны 4 517,3 млн. теңге болатын 11 тұрғын үйді жобалау, салу және пайдалануға беру. инженерлік-коммуникациялық инфрақұрылым пайдалануға берілмеген жағдайда жүзеге асырылды, бұл бюджет қаражатын тиімсіз жоспарлауға әкеп соқты.

58. Бюджет кодексінің 104-бабы 6-тармағының, 113-бабы 4-тармағының талаптары бұзыла отырып, сомасы 25 979,3 млн. теңгеге *(2017 жылы – 13 000,0 млн. теңге, 2018 жылы – 5 900,0 млн. теңге, 2019 жылы – 7 079,3 млн. теңге)* республикалық бюджет қаражаты толық игерілген жағдайда, бюджеттік бағдарламалар нәтижелерінің көрсеткіштеріне қол жеткізбеу фактілеріне жол берілген.

Мәселен, жергілікті бюджеттен қоса қаржыландырудың және қаражатты қайта бөлудің болмауы себебінен 2017 – 2019 жылдар аралығында халықтың әлеуметтік жағынан осал топтары үшін жалға берілетін тұрғын үйді пайдалануға беру жоспары 12,2 мың шаршы метр болған кезде нақты жетістік 6,7 мың шаршы метрді құрады, ұзындығы 131,3 км инженерлік желілерді пайдалануға беру жоспары кезінде іс жүзінде 83,4 км іске қосылды, 313,1 мың шаршы метр кредиттік тұрғын үйді пайдалануға беру жоспары кезінде, іс жүзінде 201,0 мың шаршы метр немесе 64% пайдалануға берілді.

59. Тұрғын үй қатынастары туралы Заңның 77-бабының 1-тармағын бұза отырып, ЖАО-ның тиісті шешімінсіз, құны 117,6 млн.теңге мемлекеттік тұрғын үй қорынан тұрғын үй комиссиясы отырысының хаттамасы негізінде ғана 14 пәтер беру фактілеріне жол берілді.

60. Ақтөбе қаласының құрылыс бөлімі Құрылыс қызметі туралы Заңның 60-бабының 1-тармағын бұза отырып, жалпы сомасы 9,6 млн. теңгеге 11 жоба бойынша 8 мердігерлік ұйыммен *(«Қазқұрылысмердігер» ЖШС, «Ақтөбе-Сәулет» ЖШС, «Атырау Ж.Б.И. – 2005» ЖШС, «Русал» ЖШС, «Жастар құрылыс компаниясы» ЖШС, «Соллерс» ЖШС, «Ерзат» ӨК, «Электромонтаж» АҚ)* ЖСҚ-да қарастырылған уақытша ғимараттар мен құрылыстардан алынатын соманы қайтаруды қамтамасыз етпеген.

61. Бюджет кодексінің 97-бабының 6-тармағын бұза отырып, сомасы 1,7 млн. теңгеге қысқы уақытта жұмыстарды жүргізуді қиындатумен байланысты қосымша шығындар коэффициентін 8.04 – 06 – 2015 ҚР ҰДО-да көзделмеген әрлеу жұмыстары мен жабдықтарына қолдану фактілеріне жол берілді.

62. Сомасы 101,5 млн. теңгеге жобалау-сметалық құжаттаманың теңгерімге қабылданбауы Бухгалтерлік есеп туралы Заң талаптарының бұзылуына және Ақтөбе қаласының құрылыс бөлімінің қаржылық есептілігінің бұрмалануына алып келді.

63. Құрылыстың нормативтік мерзімдерін сақтамау, сәулет – құрылыс бақылау органдарының құрылыс жұмыстарының басталуы туралы уақтылы хабардар етпеу, сондай-ақ техникалық қадағалаусыз жұмыстарды жүргізу бөлігінде құрылыс қызметі саласындағы заңнама талаптарын бұзудың жекелеген фактілері анықталды

64. Жалпы сомасы 19,3 млн.теңгеге 8 құрылыс объектісі бойынша Құрылыс қызметі туралы Заңның 70-бабының 3-тармағын бұзуға әкеп соққан жұмыстарды сапасыз орындау фактілері орын алды.

**Жамбыл облысы**

65. Жамбыл облысының құрылыс басқармасы бюджет заңнамасының талаптарын сақтамау нәтижесінде Мемлекеттік бағдарламаның іс-шараларын қаржыландыруға бағытталған бюджеттік бағдарламаларды әзірлеуге және бекітуге формальды тәсіл фактілеріне жол берді.

66. Тараз қаласының үш шағын ауданында *(«Арай», «Бәйтерек», Сүлейменов көшесінің соңындағы тұрғын үй массиві)* жалпы сметалық құны 33 870,9 млн. теңге болатын 41 тұрғын үй құрылысы басталғанға дейін инженерлік – коммуникациялық инфрақұрылымды жүргізу бойынша талаптар сақталмаған, бұл қаражаттың тиімсіз жоспарлануына әкеп соқты.

Инженерлік желілерді нақты жүргізу бір мезгілде немесе үйлерді пайдалануға бергеннен кейін жүзеге асырылды, бұл ЖАО-да кезекте тұрғандарға және «ҚТҚЖБ»АҚ салымшыларына салынған тұрғын үйлерді бөлу және беру мерзімдеріне әсер етті.

67. Бюджет кодексінің 97-бабының 6-тармағын бұза отырып, Тараз қаласының құрылыс бөлімі сомасы 12,4 млн. теңгеге 8.04 – 06 – 2015 ҚР ҰДЗ көзделмеген қысқы уақытта жұмыстарды жүргізуді қиындатумен байланысты қосымша шығындар коэффициентін әрлеу жұмыстары мен жабдықтарына қолдану фактілеріне жол берген, сондай-ақ сомасы 0,4 млн. теңгеге техникалық жертөле негізін орнату бойынша жұмыстарға жүргізілген төлемнің дұрыстығын қамтамасыз етпеген.

68. Мемлекеттік бағдарлама аясында салынған Тараз қаласының тұрғын үйлерінің сапасына қатысты сын-ескертпелер байқалады.

Мысалы, «Арай» ш/а тұрғын үйдің жоғарғы қабаттарындағы жеке пәтерлерінде. (2-учаске, 1-бөлік) ылғалдығы мен көгерудің пайда болуы, әрлеу жабынының бұзылуы және т.б., сондай-ақ желдету шахталары шықпаларының жабындарының болмауы анықталды, бұл олардың одан әрі бітеліп қалу қаупін тудырады.

69. Дағдарысқа қарсы іс-шараларға бөлінген қаражатты игеру шеңберінде Жұмыспен қамту орталықтарында кезекте тұрған адамдар қатарынан жұмыс орындарын құру бойынша жағдайлар қамтамасыз етілмейді.

Мәселен, құрылыс жұмыстарын орындауға жасалған 9 шарттың бірде-біреуі бойынша Құрылыс бөлімі жұмыс орындарын құру бойынша мердігерлік ұйымдарға қойылатын талапты көздемеген, оларға төленген ақы 2020 жылдың бірінші жартыжылдығында 2 067,2 млн. теңгені құрады.

70. Бұл ретте, бақылау қарауымен Бюджет кодексінің 97-бабының 6-тармағын бұза отырып, дағдарысқа қарсы қаражат есебінен салынып жатқан 80 пәтерлі тұрғын үйдің *(Сүлейменов көшесінің соңындағы тұрғын үй алабы, №13 учаске, 5-бөлік)* құрылысы барысында 28,4 млн. теңге сомасына техникалық жертөлені жабу бойынша орындалған жұмыстарды және 5,5 млн. теңгеге техникалық жертөле қабырғаларын орнату бойынша жұмыстардың орындалу сапасын сенімді растау қамтамасыз етілмегені анықталды.

71. Жалпы құны 1 036,2 млн. теңге болатын Тараз қаласының «Арай» ш/а инженерлік инфрақұрылымының құрылысы аяқталған үш объектіні пайдаланушы ұйымның балансына уақтылы бермеу арық дауыл желілері мен құдықтардың қоқыстануына, жекелеген аялдама павильондарының бұзылуына және т. б. Әкеп соқты.

**III. Қорытынды бөлік**

**3.1. Мемлекеттік аудит барысында қабылданған шаралар**

Мемлекеттік аудит барысында 169,6 млн. теңге сомасына республикалық бюджет қаражаты өтелді және қалпына келтірілді, 10 факті бойынша әкімшілік құқық бұзушылық туралы істерді қарауға уәкілетті мемлекеттік органдарға материалдарды беру бастамашылық етілді.

**Есеп комитетінің мүшесі М. Бортник**

**Мемлекеттік басқаруға және**

**әлеуметтік салаға аудит жүргізу**

**бөлімінің басшысы А. Ыбыраев**

**Заң бөлімінің басшысы М. Ахметов**

**Сектор меңгерушісі –**

**аудит тобының жетекшісі Н. Қатренов**